Jabarkan Sinopsis dari Rumah Tanpa Jendela dalam bahasa jawa

Rara (Dwi Tasya) bocah wadon alit kang umuré 8 taun kepéngin banget nduwé jendhéla ing omahé sing cilik lan temboké kagawé saka papan triplèks bekas ing sawijining kampung reged, papan para pemulung manggon ya iku ing Menteng Pulo, Jakarta.

Si Mbok (Ingrid Widjanarko), simbahé kang wis lara-laranen lan bapaké Raga (Rafi Ahmad) kang mung adol iwak hias lan tukang sol sepatu ora duwé dhuwit kanggo nggawé utawa tuku jendhéla. Rara uga duwé budhé kang jenengé Asih (Yuni Shara).

Bareng karo kanca-kancané kang uga padha anak pemulung, sadurungé ngamèn utawa ngojeki payung yèn lagi udan, Rara sekolah ing papan prasaja mligi kanggo anak dalanan, Bu Alya (Varissa Camelia) siji-sijiné sing mulang mawa sukarela ing kono kang mbimbing anak-anak pemulung mau. Ing papan liya, ing perumahan mewah Kutha Jakarta ya iku Aldo (Emir Mahira) sawijining bocah lanang kang umuré 11 taun kang rada terbelakang, ngangeni sawijining kanca ing tengah-tengahing kulawargané kang sibuk banget karo urusan-urusané dhéwé-dhéwé. Dhèwèké iku anak ragil saka pengusaka sugih kang jenengé Pak Syahri (Aswin Fabanyo) dan Nyonya Ratna (Alicia Djohar). Tekané Nek Aisyah (Atie Kanser) – Ibu Pak Syahri dadi panglipur kanggo Aldo. Nek Aisyah tresna banget karo Aldo.

Sawijing dina, Aldo tetepungan karo Rara kang nalika iku isih ngojèki oayung lan kesrèmpèt montoré Aldo. Awit iku, Aldo lan Rara bisa dadi kanca raket. Manéka warni carita kang dialami Aldo lan Rara anggoné bisa minangka impèné.